ky en kk ky ru ru ky ky ru ru ru bg ru ru ru en hbs_cyr ru ky hu ky ru ky uk tt ky ky ky ky ru ky ky ky ky ce ky ru ky ky ky mn ky mk ky ky ky ru ky ky ky ky ky ky ky ky ky ky ru ky ru ky ru tt ru ky ru ru ru ky ru ba ru ba kk ru ky uk ky ru ky bg ky ru ru ru ky ru bpy ru ky ru ky ru ky ru ky ru uk ky ru ky ru ky ru ky ru av ru ky ru ky ru ky ru ky ru ky ru ru kk ru ky ru
"Агым", 24.11.10 - 25-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"40 миң доллардан баш тарттым"
Толук аты жөнү: Кенжеев Жанарбек Салимбаевич
Туулган күнү, жылы: 5-август, 1983-жыл
Кичи мекени: Талас облусу, Манас району, Покровка айылы
Билими: КУУнун юридика факультетин бүтүргөн
Бою, салмагы: 174 см., 84 кг
Учурда: Грек-рим күрөшү боюнча КР курамасынын мүчөсү, үй-бүлөлүү, бир баланын атасы
Жетишкендиктери: Кадеттер арасында Азиянын эки жолку чемпиону, өспүрүмдөр арасында өткөн олимпиаданын чемпиону, жаштар арасында дүйнө чемпиону, чоңдор арасында дүйнө чемпиондугунун үч жолку коло медалчысы, бир жолу вице-чемпион аталган. Дохадагы Азия оюндарында 3-орунга татыктуу болуп, Гуанчжоудо өткөн Азиадада коло медаль тагынып кайтты.
Салимбай аба 6 балалуу. Улуулары эчак эле үйлүү-жайлуу болуп кетишкен. Кыздардын кенжеси чемпион агасына өзгөчө жакыныраак болгондуктан, учурда жеңесине бир туугандай болуп Жакенин колунда турат. Атасы Салимбай кичүү уулу Жанарбекти өзгөчө жакшы көрсө да, мыкты спортчу кылуу үчүн болгон аракетин жумшаган. Болочок чемпиондун ата-бабалары илгертен аш-тойлордун байгелерин жеңип жүргөн белгилүү балбандар болушкан. Каныбызда бар, сен дагы атагы алыска кеткен спортчу болушуң керек деп Жанарбекке ошол кездеги бүт дүйнө чемпиондорунун кармаштарын көрсөтүп, алар жөнүндө кеңири маалымат берип, белгилүү спортчу болууга тарбиялаган. Жакшы тамактанган адамда гана ал-күч болот деп Жанарбектин тамак-ашын өзгөчө караган. Ошол себептенби, Жакебиз көп учурда оор салмактагы балбандар менен күрөшүп, жемин жедирбей келет. Ден соолугу да жакшы каралгандыктан, жараттары бат бүтүп, кээде майда-барат жараттарга да карабай беттештерге чыга берет.
Машыгып жүргөн күндөрдүн биринде залга келип калган бир селкиге көзү түшүп калат. Кийинки жолу көргөндө аны жактырып баратканын байкайт. Бул кыз кимге келип жатат деп териштирсе, Ахметов Майрамбек деген КР эмгек сиңирген машыктыруучусунун кызы болуп чыга келет. Жанарбек өзү айылда өскөн жөнөкөй бала болгондуктан алгач шаарда чоңойгон кыз карабай койсо эмне кылам, андан да машыктыруучунун кызы болсо деп тартынып калат. Негизи спортчулар машыктыруучусун сыйлап, көп учурда алардан сестенип турушат эмеспи. Сезимдин күчтүүлүгүн ушундан билиңиз, баарын тобокелге салып жактырган селкиси менен жакындан таанышып, ага да жагып, баш кошконго жетише алган. Бул Жанарбектин спорттон башка тармактагы маанилүү жеңиштеринин бири. Анын ою боюнча сүйүп жүргөн адам эч нерседен коркпой, тартынбай, күчтүү болуп калат экен. Андыктан алдыга максат коюп, чын ниеттен бир нерсеге жеткиңиз келсе, сиз ойлобогон кыялдар орундалып кетиши мүмкүн дейт.
Көпчүлүк спортчулар сыяктуу "БМВ" үлгүсүндөгү машинени тандабайт. Бул маркадагы унаа катуу жүрүү үчүн алынарын эске алып, колуңда турган күлүк бары бир чабылат да деп ага кызыга бербейт. Учурда карапайым кыргыздардан кем калышпай эле жөө жүрөт. Негизи үй-бүлөлүү адам катары кооптуу кырдаалдарга туруштук бере алган, жер-сууда танктан кем калышпай жүргөндүгү, кооз дизайны, ыңгайлуу салону менен өзгөчөлөнгөн "Лексусту" жактырат. Өзүн сыйлаган колунда бар адам сөзсүз түрдө ушул үлгүдөгү унааны айдаш керек деп ойлойт.
Бардык мырзалар сыяктуу эле тоого чыгып, ат минип, балык кармап эс алганды жактырат. Баарынан да балык кармап отурган учурда ойго батып, болуп жаткан, өткөн-кеткен окуяларды талдап, келечекке коюлган пландарды калчаганды туура көрөт. Эмгек менен табылган оокат даамдуу болот деп эсептеген Жанарбек мырза өзүң кармаган балык аябай татуу болот деп эсептейт.
Байлыкка кызыкса азыркыга чейин биртоп эле ирденип алмак. 2006-жылы Дохада өткөн Азия оюндарында араб өлкөсүнүн балбанынан жеңилип берүү үчүн 40 миң доллар сунушталган. 4 пачка жашылбайды көрсөтүп турса да, патриот балбаныбыз өлкөсүнүн намысы үчүн жеңилбей койгон. Кыргызстанга келгенде бул ийгилигин мамлекет 5 миң эле долларга баалаган. Жанарбек сыяктуу башка өлкөнүн спортчулары өз өлкөсүндө байлардын катарына кирип, особняктарда жашап, акыркы үлгүдөгү кымбат баалуу машинаеде жүрүшсө, биздин чемпион маршрутка менен жүрүп, кышында от жагып, жер тамда эле турмуш улап келет. Чебер спортчу катары алган 15 миң сомдук маянасы бир айдан экинчи айга чейин жашоо үчүн гана коротулат. Казакстан сыяктуу өлкөлөрдөн биздин атыбыздан чык, байлыкка көмүп коебуз деген сунуштар болгон. Акчаны эмес, Алланы жүрөккө киргизген спортчубуз азыркысына топук кылып, ал сунуштан баш тарткан.
Кумир деп деле эч кимди эсептебейт. Бирок кыргыз балбандарынан жөнөкөй айылдан чыгып, дүйнөдөгү эң күчтүү спортчулардын бири болгон ыраматылык Раатбек Санатбаевди сыйлайт. Жаш кезинде ошол инсанга карап түздөнүп, андан үлгү алчу.
Дүйнөнүн дээрлик бардык өлкөлөрүндө болгон. "В гостях хорошо, дома лучше" деп эсептейт. Кыргызстандын абасы менен суусундай тазалыкты эч жерден кездештирген эмес. Башка жакта көпкө жүрө албайт. Жакындарын, туулган жерин бат сагынат. Кыргызстанда ынтымак орноп, тынчтык өкүм сүрсө эле экономика көтөрүлүп кетерине ишенет. Өнүккөн экономика спорт үчүн да жакшы шарттарды түзүп бере алат деп ойлойт. Ошол себептен кыргыз элин биримдүүлүккө, ынтымакка чакырат.
"Кара дүйнөдөгүлөр" өздөрүнө титулдуу спортчуларды имергиси келгендерин билет. Ар кимдин башы өзүндө деп эсептейт. Бул жакка көп деле кызыкпайт. Алдыга бир максат койсо, башка эч нерсеге көңүл бурбайт. Азыркы максаты - Лондондон ийгилик жаратуу.
Ар ким колунан келгенин жасаса алга жылуу батыраак болмок деп ойлойт. Спортчу болбогондо юрист болуп күч структураларынын биринде иштемек. Ошентсе да спорттун көп сырларын билип калган балбан карьерасын жыйынтыктаган соң жаш балдарды тарбиялап чыксам, Кыргызстанга көбүрөөк пайдам тиймек деп эсептейт.
Убактылуу нерсе деп ойлойт. Канчалык бийик көтөрүлсөң ошончолук катуу түшөсүң, жүрөгүндө Алла Таала бар адам эч кандай ооруга чалдыкпайт. Анын ичинде жылдыз оорусу да бар. Ыймандуу адам таза болот, анын эмгектери үчүн жараткан сөзсүз ийгилик тартуулайт деп эсептейт.
Атаандаштарынын көбүнчө бою узун болот. Эң башкысы - коркпогон жүрөк, анан даярдык болуш керек. 2 метр болуп титиреп турсаң баарыбир чабыласың. Андыктан бойго шылтоологон болбогон нерсе деп ойлойт. Жакшы көргөн ыкмасы - тик көтөрүп артты көздөй ыргытуу жана тегирмен сыяктуу айлантып чабуу.
Карапайым адам президент Отунбаева, премьер Атамбаев, спикер Келдибеков экенин эле билиши керек. Ар ким өз ишине жоопкерчиликтүү болуш керек. Ашыкча кийлигишүү чыр-чатакты жаратат. Чыр-чатак ызы-чууну жаратат. Бир жолу кыйкырык чыккан үйдөн кырк күн ырыскы качат. Андыктан саясатчылардын ар бир кадамын талкуулай бербей, иштегенге мүмкүнчүлүк беришибиз керек деп эсептейт.
P.S.: Жанарбек Кенжеев кыргыз спортунда 1996-жылдан бери эмгектенип, биртоп абройлуу жеңиштерге жетишип, өлкөнүн намысын коргоп келет. Азия оюндарында мурункусунда да, кийинкисинде да балбаныбызга ири суммадагы акча сунуштаганда өлкөнүн намысы үчүн баш тартып койгон. Быйыл Кытай жеринде өткөн Азия оюндарынын коло медаль үчүн болгон беттеште да Жакебизге жеңилип бер деп 2 бөлмөлүү үйдүн акчасын сунушташкан. Ошол кезде Ваккер, Пароль сыяктуу кыргыз эмес, кыргызстандыктар ийгилик жаратып жатканын көрүп, бул сунуштан дароо баш тарткан. Балким Жанарбек эмес башка спортчу болгондо ушинтип жөө жүрүп, жер тамда жашагандан көрө акчаны алып, жаш бала менен келинчегимди кыйналтпай көп кабаттуу үйдөн үй алып алганым оң деп жеңилип бермек. Мекенин сүйгөн чыныгы кыргыздын жигити бул өмүрдүн ар кандай кыйынчылыктарына туруштук берип, бүт нерсени өз эмгеги менен багындырып келет. Гуанчжоуга шагырап жөнөгөн спортчуларыбыздын бешөө гана медаль тагынганда чоңдор ар бирине бирден үй беребиз деп "балп" этип салышкан. Сөзүнө турушпады. Алтынга тете болгон биздин ар бир медаль тагынган спортчуларыбызга болгон мындай мамиле эл арасында деле нааразылык жаратып келет. Александр Пароль го мейли, көзгө басар ийгиликтерди эми жарата баштаптыр. 14 жылдан бери өмүрүн спортко арнап, башка өлкөгө сатылбай, ийгилик жаратып жаткан спортчубузга Азиададан медаль албаган күндө да, спортко кошкон зор салымы үчүн үй беришибиз керек эле. Байдын байлыгын байкуш аяйт болуп, чоңдорубуз өз чөнтөгүнөн кетип жаткансып, чыныгы азаматтарыбызды татыктуу сыйлай алышпаганын көргөн спорт жылдыздарыбыз башка өлкөнүн намысын коргоп кетчү болсо, аларды күнөөлөбөшүбүз керек. Анткени ар бир адам өз бүлөсүн колунан келген жол менен багууга милдеттүү да. Бул жөнүндө менден Жанарбек Кенжеев жаз деп суранган жок, анткени намазга жыгылып, өзүн түз алып жүргөн спортчубуз Алла Тааладан башка эч кимден суранбайт. Өз жолунда ак эмгеги менен аракет кылганы үчүн аны жараткан ийгиликтер менен сыйлап келет. Ошол жетишкен ийгиликтери үчүн мамлекет аны татыктуу сыйлап ала албаганы көңүл ирээнжитет...
кыргыз тилиндеги гезит "Агым"
email • архив • редакция
"40 миң доллардан баш тарттым"
Саясат - театр, депутаттар - "актерлор"
Акылдын эмес, акчанын заманында
Курама өкмөт "куру" келбеди
"Мыйзамсыз буйрук үчүн соттолгондор мурда болгон"
Муңга баткан мугалим, өчөйгөн өкмөт
"15 партияда иллюзия бар эле"
Азирети муфтий Чубак ажы ЖАЛИЛОВ:
"Исламды экстремизмге байланыштыргандарга протест жарыялайм"
Көргөнүң менен укканың эки башка
Шаңы өчпөгөн Шамшы Калдаяков
"Жолдошум кол көтөрсө мен да жөн калбайм…"
Кыргыз бийлигинин абийирин ачкан Ассанж
Өз өлүмүн күтүп жашаган акындар. Кагазга оролгон табият мыйзамы. Күбөсү күбүлгөн жолборс териси.
Тагдырдын миң кырдуу ой-чуңкуру
Тойлордун көркү болгон Бакыт мырза
Экинчи дайыма эптей албайт